**PAKALPOJUMU LĪGUMS Nr.\_\_\_\_\_\_\_\_\_\_\_\_\_\_\_**

**par sadzīves atkritumu apsaimniekošanu**

(iepirkuma ID Nr: RPA 2018/1)

|  |  |
| --- | --- |
| Rīgā | 2018.gada \_\_\_.aprīlī |

**Rīgas pašvaldības aģentūra „Rīgas pieminekļu aģentūra”**, Gaujas iela 19A, Rīga, LV-1026, direktora pienākumu izpildītājas – Sabiedrisko pieminekļu nodaļas vadītājas Mārītes Šenbergas personā, kura rīkojas saskaņā ar Rīgas domes 2011.gada 1.marta saistošo noteikumu Nr.114 “Rīgas pilsētas pašvaldības nolikums” 110.punktu un Rīgas domes priekšsēdētāja 2018.gada 29.marta rīkojumu Nr.RD-18-143-p „Par G.Gailīša atvaļinājumu”, turpmāk tekstā – Pasūtītājs, no vienas puses, un

**Sabiedrība ar ierobežotu atbildību Clean R**, reģistrācijas Nr. 40003682818, juridiskā adrese Vietalvas iela 5, Rīga, LV-1009, valdes priekšsēdētāja Jāņa Leimaņa un valdes locekļa Guntara Levica personās, kuri rīkojas uz statūtu pamata, turpmāk tekstā – Izpildītājs, no otras puses, abi kopā saukti puses (turpmāk tekstā – Puses), ņemot vērā to, ka Pasūtītājs iepirkuma „Sadzīves atkritumu apsaimniekošana Rīgas pašvaldības aģentūras “Rīgas pieminekļu aģentūra” vajadzībām”, iepirkuma identifikācijas Nr. RPA 2018/1 (turpmāk tekstā - Iepirkums) ietvaros ir piešķīris līguma slēgšanas tiesības Izpildītājam, noslēdz šādu līgumu (turpmāk tekstā – Līgums):

1. **Līguma priekšmets**
	1. Pasūtītājs pasūta un apmaksā, bet Izpildītājs veic atkritumu savākšanu, uzglabāšanu, pārvadāšanu, apstrādi, apglabāšanu un citas nepieciešamās darbības, atbilstoši vides aizsardzības normatīvajām prasībām un saskaņā ar Izpildītāja Iepirkumā iesniegto piedāvājumu (turpmāk tekstā – Pakalpojums).
	2. Pakalpojuma izpilde veicama saskaņā ar Līgumu un tā pielikumiem, kā arī saskaņā ar normatīvajos aktos noteikto kārtību, kas regulē Pakalpojuma izpildi, ievērojot Pasūtītāja norādījumus.
	3. Izpildītājs Pasūtījumu veic ar saviem līdzekļiem, iekārtām un citiem nepieciešamajiem resursiem, ja vien to tieši nav uzņēmies Pasūtītājs.
2. **Līgumcena, Pakalpojuma cena un norēķinu kārtība**
	1. Par Pakalpojuma sniegšanu Pasūtītājs maksā Izpildītājam par iepriekšējā mēnesī sniegto pakalpojumu apjomu, atbilstoši Izpildītāja Iepirkumā iesniegtajā piedāvājumā (Līguma 2.pielikums) norādītajām vienību cenām.
	2. Pievienotās vērtības nodokli (turpmāk tekstā – PVN) Pasūtītājs maksā atbilstoši normatīvajos aktos noteiktajam apmēram. Gadījumā, ja saskaņā ar normatīvajiem aktiem turpmāk tiek grozīta PVN likme, līgumcena (kā arī jebkuru Līgumā noteikto daļējo maksājumu apmērs) ar PVN tiek grozīta attiecīgi PVN likmes izmaiņām bez atsevišķas Pušu vienošanās, ņemot par pamatu cenu bez PVN, kas paliek nemainīga, un jauno nodokļa likmi.
	3. Līguma ietvaros kopējā Pakalpojuma cena nedrīkst pārsniegt 41 999,99 EUR, neieskaitot PVN.
	4. Izpildītāja Iepirkumā iesniegtajā piedāvājumā norādītajā summā ietilpst:
		1. plānveida sadzīves atkritumu savākšanas izmaksas un izvešanas izmaksas;
		2. autotransporta izmaksas;
		3. Izpildītāja administratīvās izmaksas;
		4. sadzīves atkritumu konteineru uzturēšanas izmaksas – bojāto konteineru nomaiņa, konteineru mazgāšana un dezinficēšana pēc nepieciešamības (bet ne retāk kā 2 (divas) reizes gadā);
		5. plānveida dalīto atkritumu savākšanas un pārvadāšanas izmaksas;
		6. deponēšanas izmaksas atkritumu poligonā;
		7. nodokļi un nodevas (izņemot PVN);
		8. jebkuras citas izmaksas, kuras saistītas ar kvalitatīvu un Līguma nosacījumiem atbilstošu Pakalpojuma izpildi.
	5. Izpildītājs Līguma darbības laikā nedrīkst paaugstināt Izpildītāja Iepirkumā iesniegtajā piedāvājumā norādītā cenas, izņemot gadījumus, kad tiek palielināta dabas resursu nodokļa likme (tiesības paaugstināt cenu par tādu apmēru kā paaugstinājies nodokļa maksājums).
	6. Pasūtītājs samaksu par Pakalpojumu, atbilstoši faktiski izpildītajam Pakalpojuma apjomam, veic ar pārskaitījumu uz Izpildītāja Līgumā norādīto bankas kontu 30 (trīsdesmit) dienu laikā pēc Izpildītāja izrakstīta rēķina saņemšanas dienas.
	7. Izpildītājs rēķinā norāda Līguma numuru, datumu, objektus, kuros sniegts Pakalpojums, izvesto atkritumu apjomu, pretējā gadījumā Pasūtītājs ir tiesīgs bez soda sankciju piemērošanas kavēt Līgumā noteikto samaksas termiņu.
	8. Rēķina sagatavošana un iesniegšanas kārtība:
		1. Izpildītājs sagatavo grāmatvedības attaisnojuma dokumentus – rēķinu, - elektroniskā formātā (turpmāk - elektronisks rēķins), atbilstoši Rīgas pilsētas pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu;
		2. elektroniskos rēķinus apmaksai Izpildītājs iesniedz Pasūtītājam, izvēloties vienu no sekojošiem rēķina piegādes kanāliem:

- izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);

- augšupielādē rēķinu failus portālā [www.eriga.lv](http://www.eriga.lv), atbilstoši portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par failu augšupielādi XML formātā;

- izmanto manuālu rēķina informācijas ievades Web formu portālā http://www.eriga.lv, sadaļā „Rēķinu iesniegšana”.

* + 1. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti;
		2. Puses vienojas, ka elektroniskā rēķina apmaksas termiņš ir 30 (trīsdesmit) dienu laikā no dienas, kad Izpildītājs iesniedzis Pasūtītājam elektronisku rēķinu, atbilstoši portāla [www.eriga.lv](http://www.eriga.lv) sadaļā „Rēķinu iesniegšana” norādītajai informācijai par elektroniskā rēķina formātu;
		3. Puses vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai;
		4. Izpildītājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam;
		5. ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
	1. Par rēķina apmaksas dienu tiek uzskatīta diena, kad Pasūtītājs veicis bankas pārskaitījumu uz Izpildītāja Līgumā norādīto bankas kontu.
	2. Ja Pasūtītājs konstatē, ka Pakalpojums veikts nekvalitatīvi vai neatbilstoši Līguma nosacījumiem, par ko ir sastādīts akts par konstatētajām neatbilstībām, rēķina apmaksas termiņš tiek pagarināts attiecīgi par tādu laika periodu, kādā tiek novērsti aktā norādītie trūkumi.
1. **Pakalpojuma izpilde**
	1. Izpildītājs uzsāk Pakalpojuma izpildi ne vēlāk kā 10 (desmit) dienu laikā pēc Līguma noslēgšanas.
	2. Izpildītājs 10 (desmit) dienu laikā pēc Līguma noslēgšanas, iepriekš saskaņojot konteineru piegādes laiku pa objektiem ar Pasūtītāju, nodrošina cieto sadzīves atkritumu konteineru un dalīto sadzīves atkritumu savākšanai paredzēto konteineru uzstādīšanu, lai nodrošinātu atkritumu savākšanu Līgumā noteiktajos objektos.
	3. Izpildītājs Pakalpojumu sniedz saskaņā Izpildītāja piedāvājumā noteikto Pakalpojuma sniegšanas vietu, laiku un biežumu.
	4. Pasūtītājam ir tiesības, rakstiski informējot par to Izpildītāju vismaz 10 (desmit) darba dienas iepriekš, vienpusēji mainīt Pakalpojuma sniegšanas vietu, laiku un biežumu.
	5. Izpildītājs veic savākto atkritumu daudzuma uzskaiti pēc to veidiem un daudzuma.
	6. Izpildītājs nekavējoties, bet ne vēlāk kā nākamajā darba dienā, informē Pasūtītāja Līgumā norādīto kontaktpersonu par Pakalpojuma neizpildes iemesliem objektā, nosūtot paziņojumu uz Līgumā norādīto Pasūtītāja kontaktpersonas e-pasta adresi.
2. **Pakalpojuma kvalitāte un apdrošināšana**
	1. Izpildītājs atbild par sniegtā Pakalpojuma atbilstību Latvijas Republikas normatīvajos aktos noteiktajām prasībām.
	2. Ar kvalitatīvu, Līguma prasībām atbilstošu Pakalpojumu Līguma ietvaros saprotams Pakalpojums, kas atbilst Līguma noteikumiem, normatīvajos aktos noteiktajām prasībām attiecībā uz Pakalpojuma izpildes kvalitāti un Izpildītāja piedāvājumam Iepirkumā.
3. **Izpildītāja saistības**
	1. Izpildītājs veic Pakalpojumu kvalitatīvi, savlaicīgi un atbilstoši vides aizsardzību regulējošo normatīvo aktu prasībām un Pasūtītāja izvirzītajām prasībām.
	2. Izpildītājs saskaņo ar Pasūtītāju atkritumu konteineru novietošanas vietas.
	3. Izpildītājs nodrošina atkritumu konteineru iztukšošanas laikā nokritušo atkritumu savākšanu, konteineru skaita un tilpuma maiņu, atbilstoši Pasūtītāja vajadzībām.
	4. Izpildītājs nodrošina Pakalpojuma izpildi ar marķētiem atkritumu konteineriem, norādot uz tiem atkritumu apsaimniekotāja nosaukumu, adresi un kontaktinformāciju.
	5. Izpildītājs nodrošina uzstādīto atkritumu konteineru mazgāšanu ar dezinficējošu šķīdumu pēc nepieciešamības vai pēc Pasūtītāja pieprasījuma, bet ne retāk kā 2 (divas) reizes gadā – pirms un pēc vasaras sezonas.
	6. Izpildītājs ievēro Eiropas Savienības un Latvijas Republikas normatīvo aktu prasības vides piesārņojuma mazināšanai, kas rodas savācot, pārkraujot, šķirojot, uzglabājot vai pārvadājot sadzīves atkritumus, kā arī prasības sadzīves atkritumu savākšanā izmantojamiem konteineriem un sadzīves atkritumu savākšanā un pārvadāšanā izmantojamiem specializētajiem transportlīdzekļiem.
	7. Izpildītājs garantē un nodrošina to, ka Līguma darbības laikā Izpildītājam ir spēkā esoša nepieciešamā un atbilstošā atļauja Pakalpojumu ietvaros veikto atkritumu savākšanai un pārvadāšanai.
	8. Izpildītājs nodrošina savākto un šķiroto sadzīves atkritumu aizvešanu uz atkritumu šķirošanas, pārstrādes vai noglabāšanas vietām.
	9. Pakalpojuma izpildes laikā Izpildītājs apņemas saudzīgi izturēties pret Pasūtītāja attiecīgajiem objektiem (t.sk., objektu zaļo zonu, apstādījumiem, sētām, iežogojumiem utml.). Zaudējumu radīšanas gadījumā Izpildītājs tos atlīdzina Pasūtītājam pilnā apmērā.
	10. Izpildītājs apņemas pēc Pasūtītāja pieprasījuma 24 (divdesmit četru) stundu laikā veikt atkritumu konteineru nomaiņu un/vai remontu. Atkritumu konteineru nomaiņu un/vai remontu Izpildītājs veic par saviem līdzekļiem, ja bojājumi ir radušies no Pasūtītāja neatkarīgu iemeslu dēļ (trešo personu rīcība, dabas stihija, ugunsgrēks, kā arī, ja defekti radušies ilgstošas ekspluatācijas dēļ, u.c.).
	11. Izpildītājs apņemas nodrošināt Pakalpojuma sniegšanā iesaistīto darbinieku kvalifikācijas atbilstību veicamajam darbam, ar normatīvajos aktos noteikto un attiecīgai darba specifikai nepieciešamo kvalifikāciju un prasmi.
	12. Izpildītājam nav tiesību bez iepriekšēja saskaņojuma ar Pasūtītāju nodot Līguma izpildi vai tā daļas izpildi trešajām personām.
	13. Izpildītājs apņemas nekavējoties, bet ne vēlāk kā 3 (triju) darba dienu laikā rakstveidā informēt Pasūtītāju, ja Līguma izpildes laikā:
		1. tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta;
		2. Izpildītāja saimnieciskā darbība tiek apturēta.
4. **Pasūtītāja saistības**
	1. Pasūtītājs apņemas veikt samaksu par kvalitatīvi sniegtu Pakalpojumu Līgumā noteiktajos termiņos un kārtībā.
	2. Pasūtītājs apņemas, ciktāl tas ir atkarīgs no Pasūtītāja, Izpildītājam nodrošināt specializētā transporta netraucētu piekļūšanu konteineru atrašanās vietai.
	3. Pasūtītājs apņemas ierādīt Izpildītājam vietu atkritumu konteineru novietošanai.
	4. Pasūtītājs ir tiesīgs izvirzīt pretenziju Izpildītājam un/vai atteikties no Pakalpojumu pieņemšanas sastādot aktu, ja Pakalpojuma izpildē tiek konstatēti trūkumi vai pārkāpumi, vai ja Izpildītājs neveic pakalpojumu atbilstoši Līgumam.
	5. Pasūtītājs ir tiesīgs, rakstveidā paziņojot Izpildītājam, Līgumu vienpusēji izbeigt, ja Izpildītājs neizpilda kādu no Līguma saistībām un pat pēc brīdinājuma saņemšanas turpina to nepildīt un/vai pieļauj pārkāpuma atkārtošanos, kā arī gadījumā, ja tiesā tiek ierosināta Izpildītāja maksātespējas vai tiesiskās aizsardzības (ārpustiesas tiesiskās aizsardzības) procesa lieta.
	6. Pasūtītājam ir tiesības nodot ar Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem un/vai citiem noslēgtajiem Līgumiem, kā arī tiesības no Līguma izrietošo maksājumu piedziņu nodot trešajām personām.
5. **Izpildītāja mantiskā atbildība**
	1. Gadījumā, ja Izpildītājs neievēro Līgumā un tā pielikumos noteiktos termiņus, par ko ir sastādīts akts, Pasūtītājam ir tiesības prasīt Izpildītājam līgumsodu 25,00 (divdesmit pieci eiro 00 centi) apmērā par katru gadījumu, un Izpildītājs veic līgumsoda samaksu 10 (desmit) darba dienu laikā no attiecīga pieprasījuma saņemšanas.
	2. Gadījumā, ja Pasūtītājs konstatē, ka Izpildītājs nepilda kādu no Līguma 5.puntā noteiktajām pienākumiem, un Pasūtītājs ir nosūtījis Izpildītājam pretenziju, bet Izpildītājs 5 (piecu) dienu laikā no pretenzijas saņemšanas nav novērsis pretenzijā norādītos trūkumus, Pasūtītājam ir tiesības prasīt Izpildītājam līgumsodu 50,00 (piecdesmit eiro 00 centi) apmērā par katru gadījumu, un Izpildītājs veic līgumsoda samaksu 10 (desmit) darba dienu laikā no attiecīga pieprasījuma saņemšanas.
	3. Pasūtītājam ir tiesības ieskaita kārtībā samazināt Izpildītājam maksājamo naudas summu par Pakalpojumu tādā apmērā, kāda ir Līguma noteiktajā kārtībā aprēķinātā līgumsoda summa Izpildītājam.
	4. Līgumsoda samaksa neatbrīvo Puses no Līguma saistību izpildes.
6. **Citi noteikumi**
	1. Līgums stājas spēkā ar tā abpusējas parakstīšanas brīdi un ir spēkā 12 (divpadsmit) mēnešus no Līguma spēkā stāšanās brīža ar tiesībām Pasūtītājam, ievērojot budžeta iespējas, pagarināt Līguma termiņu uz nākošajiem 12 (divpadsmit) mēnešiem, taču kopā Līguma termiņam nepārsniedzot 4 (četrus) gadus, vai līdz Līguma 2.3. punktā norādītās summas sasniegšanai, atkarībā no tā, kurš nosacījums iestāsies pirmais.
	2. 8.1.punktā noteiktā Līguma termiņa pagarināšanas kārtība: ja vienu mēnesi pirms Līguma termiņa beigām Pasūtītājs rakstiski neinformē Izpildītāju par Līguma izbeigšanu, Līguma darbība automātiski tiek pagarināta uz vēl vienu gadu ar esošajiem Līguma noteikumiem.
	3. Puses ievēro vispārpieņemtos nepārvaramas varas (Force majeure) noteikumus.
	4. Jebkādas izmaiņas Līgumā var tikt izdarītas vienīgi pēc abu Pušu rakstveida vienošanās, kas ar to abpusējas parakstīšanas brīdi kļūst par Līguma neatņemamu sastāvdaļu. Ja Puses nevar vienoties, paliek spēkā iepriekšējie Līguma noteikumi.
	5. Puses var izbeigt Līgumu pirms Līguma termiņa beigām, Pusēm savstarpēji rakstveidā vienojoties vai vienpusēji vismaz 60 (sešdesmit) dienas iepriekš brīdinot par to otru Pusi.
	6. Pasūtītājam ir tiesības nekavējoties vienpusēji izbeigt Līgumu bez Izpildītāja piekrišanas:
		1. ja Izpildītājs nepilda savas saistības atbilstoši Līguma nosacījumiem un, par to ir sastādīti vismaz 3 (trīs) akti par Pakalpojuma nepildīšanu atbilstoši Līgumam;
		2. ja Valsts vides dienests anulē Izpildītājam izsniegto atļauju atkritumu apsaimniekošanai.
	7. Līguma 8.6.punktā noteiktajos gadījumos Līgums uzskatām par izbeigtu 15.(piecpadsmitajā) dienā pēc Pasūtītāja paziņojuma par Līguma izbeigšanu (ierakstītas vēstules) nosūtīšanas (nodošanas pastā) dienas.
	8. Kā atbildīgo un pilnvaroto personu par Līguma izpildi, Pakalpojumu pieņemšanu, aktu un pretenziju sagatavošu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pasūtītāja puses Pasūtītājs nozīmē …, un no Izpildītāja puses Klientu apkalpošanas centra operators, tālr. 67111001, e-pasts: kc@cleanr.lv izmaiņu personālsastāvā gadījumā vienpusēji informējot otru Pusi.
	9. Dokumenti, ziņas vai cita korespondence, kas ierakstītā sūtījumā nosūtīta uz Līgumā norādīto Puses adresi, uzskatāma par saņemtu 7 (septītajā) dienā pēc sūtījuma nodošanas pasta iestādē.
	10. Puses vienojas neizpaust konfidenciāla rakstura informāciju, kas attiecas uz otru Pusi un kļuvusi zināma Līguma noslēgšanas, izpildes vai izbeigšanas gaitā.
	11. Puses strīdus risina savstarpēju sarunu ceļā. Ja šādā veidā vienošanos panākt nav iespējams, Puses strīdu risina atbilstīgi Latvijas Republikā spēkā esošajiem normatīvajiem aktiem.
	12. Līgums sastādīts latviešu valodā, uz 6 (sešām) lappusēm, divos eksemplāros ar vienādu juridisko spēku, viens eksemplārs katrai Pusei. Līgumam tā noslēgšanas brīdī ir šādi pielikumi:
		1. 1.pielikums „Tehniskā specifikācija” uz 1 lpp.;
		2. 2.pielikums – izpildītāja Finanšu piedāvājums uz 1 lpp*.*
7. **Pušu juridiskās adreses un rekvizīti**

|  |  |
| --- | --- |
| **Pasūtītājs**:**Rīgas pašvaldības aģentūra** **„Rīgas pieminekļu aģentūra”**Gaujas iela 19A, Rīga, LV-1026Norēķinu rekvizīti:Rīgas pilsētas pašvaldībaRātslaukums 1, Rīga, LV-1050NMR kods 90011524360PVN Reģ. Nr. LV90011524360Banka: AS Luminor Bank, NDEALV2XKonta nr. LV41NDEA0021300023010RD iestādes kods: 233/direktora p.i. M.Šenberga/ | **Izpildītājs:****SIA Clean R**Reģ.nr. 40003682818PVN Reģ. Nr. LV40003682818Vietalvas iela 5, Rīga, LV-1009Banka: AS Luminor Bank, NDEALV2XKonta Nr. LV28NDEA0000080377740 /J.Leimanis//G.Levics/ |

Pielikums Nr.1

,,Sadzīves atkritumu apsaimniekošana

Rīgas pašvaldības aģentūras

“Rīgas pieminekļu aģentūra” vajadzībām”

Iepirkuma, identifikācijas Nr. RPA 2018/11

nolikumam

**Tehniskā specifikācija**

Pakalpojuma sniegšanas periods:

48 (četrdesmit astoņi) mēneši, skaitot no līguma parakstīšanas dienas.

Prasības:

**Sadzīves atkritumu izvešana**

|  |  |  |  |  |
| --- | --- | --- | --- | --- |
| **Objekta adrese** | **Konteineru skaits** | **Konteinera tilpums (m3)** | **Izvešanas biežums**  | **Aptuvenais\* atkritumu apjoms mēnesī m3** |
| Gaujas iela 19A, Rīga | 1 | 0.24  | 1xnedēļā | 1 |
| Aizsaules iela 1B, Rīga | 1 | 1.1  | 1x mēnesī | 1 |
| **Lielgabarītu atkritumu izvešana** |
| **Objekta adrese** | **skaits** | **tilpums (m3)** | **Orientējošais izvešanas biežums pa mēnešiem** | **Aptuvenais atkritumu apjoms 12 mēnešos m3** |
| Aizsaules iela 1B, Rīga | 1 | 7 | decembris-marts - 1x mēnesī, aprīlis-augusts - 3x mēnesī, septembris-novembris - 9x mēnesī | 280 |

Pakalpojums līguma darbības laikā var mainīties atkarībā no noslodzes.

Faktiskais lielgabarītu atkritumu izvešanas apjoms Aizsaules iela 1B var pārsniegt tabulā norādīto apjomu par 10%, apmaksa notiek tikai atbilstoši faktiski izpildītajam pakalpojuma apjomam.